Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 58/14/5505	Liptovský Mikuláš, 12.8.2014
EEČ : 2-39-334-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: strojný mechanik-zvárač
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 500,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: Základná škola s materskou školou, Starojánska ul. č. 11, 032 03 Liptovský Ján,  IČO: 37810481 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: strojný mechanik-zvárač
realizované policajtom Obv.odd. PZ XXXXX pod spisovou značkou ORP-1207/OO-LM-2013.
pre skutok, že dňa 28. 12. 2013 v čase okolo 13.00 hod. počas konania Vianočného turnaja v stolnom tenise vo vestibule Kultúrneho domu v Uhorskej Vsi, okres Lipt. Mikuláš, napadol XXXXX, nar. 28. 06. 1983 a to tak, že  po tom, čo XXXXX povedal XXXXX „Tu každého pozývajú a pýtajú mu drink a pritom ich otec dlhuje XXXXX manželke, ktorá pracuje v obchode 200,- Eur“ a tiež povedal XXXXX, že  je potrebné vyplatiť dlžnú sumu, a že sú vyjebanci, kde toto XXXXX rozčúlilo, rozbehol sa oproti XXXXX a ľavou rukou ho udrel do oblasti nosa a potom pokračoval v útoku a rukami ho udieral do oblasti tváre asi trikrát, na čo XXXXX spadol na zem, po tomto útoku zostal otrasený, čím mu spôsobil zranenie pohmoždenie a natiahnutie ľavého ramena, lopatky, väčšieho stupňa, otras mozgu ľahkého stupňa, pomliaždenie mäkkých častí nosa s následným krvácaním z nosa, s obmedzením obvyklého spôsobu života v trvaní 35 dní.  

Odôvodnenie: 
        Uznesením zo dňa 09. 01. 2014 pod sp. zn. ORP-1207/OO-LM-2013 poverený príslušník Obvodného oddelenia PZ v  Lipt. Mikuláši podľa § 199 ods. 1 Tr. poriadku začal trestné stíhanie  a súčasne podľa § 206 ods. 1 Tr. poriadku vzniesol obvinenie XXXXX za prečin ublíženia na zdraví podľa § 156 ods. 1   Trestného zákona a prečin výtržníctva podľa § 364 ods. 1 písm. a/ Tr. zákona na tom skutkovom základe tak, ako je to uvedené vo výrokovej časti tohto uznesenia.   
        Obvinený  XXXXX a poškodený XXXXX uzavreli dňa 14. 07. 2014  zmier, v rámci ktorého  obvinený XXXXX vyhlásil, že   spáchal  skutok,    pre    ktorý   je   stíhaný   tak, ako mu bolo  na mediačnom konaní prečítané mediačným úradníkom Okresného súdu v Lipt. Mikuláši kvalifikované ako prečin ublíženia na zdraví podľa § 156 ods. 1   Trestného zákona a prečin výtržníctva podľa § 364 ods. 1 písm. a/ Tr. zákona.  
       Obvinený je ochotný zložiť na účet prokuratúry peňažnú sumu určenú na všeobecne prospešné účely vo výške 150,- Eur. Z peňažnej sumy určenej na všeobecné prospešné účely chce po schválení zmieru prokurátorom Okresnej prokuratúry v Lipt. Mikuláši poukázať štátu na peňažnú pomoc poškodeným 50 % a za adresáta  50 % určuje Základnú školu s materskou školou, Starojánska ul. č. 11, 032 03 Liptovský Ján,  IČO: 37810481,  číslo účtu: 8109626003/5600, účet vedený v Prima banka Slovensko, a. s., pobočka Liptovský Hrádok. 
        Poškodený XXXXX vyhlásil, že obvinený XXXXX prečinom ublíženie na zdraví podľa § 156 ods. 1  Tr. zákona a prečinom výtržníctva podľ a§ 364 ods. 1 písm. a/ Tr. zákona pre ktorý je trestne stíhaný, spôsobil škodu vo výške 500,- Eur, na náhrade ktorej sa spoločne dohodli a ktorú mu  obvinený dňa 14. 07. 2014 nahradil a týmto sú jeho nároky na náhradu škody a na odstránenie ujmy v predmetnej trestnej veci uspokojené.  S  obvineným  uzavrel   zmier dobrovoľne a je  si vedomý dôsledku schválenia zmieru. 
        Obvinený a  poškodený zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
        Dňa 14. 07. 2014  obvinený  prostredníctvom Okresnej prokuratúry v Lipt. Mikuláši  zložil  na   účet   Krajskej   prokuratúry v Žiline   peňažnú sumu na všeobecne   prospešné   účely  vo   výške 150,- Eur,   určenú    podľa    zmieru  50 %    na   peňažnú   pomoc   obetiam  trestnej činnosti a 50 %  pre Základnú školu s materskou školou, Starojánska ul. č. 11, 032 03 Liptovský Ján,  IČO: 37810481,  číslo účtu: 8109626003/5600, účet vedený v Prima banka Slovensko, a. s., pobočka Liptovský Hrádok. Táto suma je primeraná závažnosti spáchaného prečinu.       
        Obvinený  a poškodený  s týmto  spôsobom vybavenia veci vyslovili súhlas. 
        Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného  a na jeho   osobné a majetkové pomery som dospel k záveru, že takýto spôsob rozhodnutia je dostačujúci. 
        Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie  je prípustná sťažnosť. 

JUDr. Ivan Stupka
prokurátor